Projektas

LIETUVOS RESPUBLIKOS

TARNYBOS LIETUVOS RESPUBLIKOS MUITINĖJE STATUTO

1, 14, 30, 56 STRAIPSNIŲ PAKEITIMO

ĮSTATYMAS

2014 m. d. Nr.

Vilnius

1 straipsnis. 1 straipsnio pakeitimas

Pakeisti 1 straipsnio 2 dalį ir ją išdėstyti taip:

„2. Lietuvos Respublikos valstybės tarnybos įstatymas (toliau – Valstybės tarnybos įstatymas) muitinės pareigūnams taikomas tiek, kiek jų statuso nereglamentuoja šis Statutas. Be išlygų muitinės pareigūnams taikoma Valstybės tarnybos įstatymo nustatyta darbo apmokėjimo tvarka.“

2 straipsnis. 14 straipsnio pakeitimas

Papildyti 14 straipsnį 3 dalimi:

„3. Muitinės pareigūnams, kurių tarnybinėms funkcijoms vykdyti būtina pasirašyti elektroninius dokumentus saugiu elektroniniu parašu, išduodamas Valstybės tarnybos įstatymo nustatytas tarnybinis pažymėjimas.“

3 straipsnis. 30 straipsnio pakeitimas

Pakeisti 30 straipsnio 4 dalį ir ją išdėstyti taip:

„4. Apie muitinės pareigūno gautus paskatinimus ir valstybės apdovanojimus įrašoma į jo asmens bylą ir pažymima Pareigybių ir asmenų, dirbančių valstybės ir savivaldybių institucijose ir įstaigose, registre.“

4 straipsnis. 56 straipsnio pakeitimas

Pakeisti 56 straipsnio 2 dalį ir ją išdėstyti taip:

„2. Atleidžiamas iš pareigų muitinės pareigūnas privalo ne vėliau kaip atleidimo iš pareigų dieną grąžinti tarnybinį pažymėjimą, Valstybės tarnybos įstatymo nustatytą tarnybinį pažymėjimą, identifikavimo ženklą, tarnybos ženklą, kitus dokumentus, antspaudą, muitinės pareigūno uniformą bei kitas darbo priemones, kurias jis turėjo eidamas tarnybines pareigas.“

5 straipsnis. Įstatymo įsigaliojimas

Šis įstatymas, išskyrus šio įstatymo 1 straipsnį, įsigalioja 2015 m. liepos 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas